สวัสดีค่ะ ปวดท้องขวาล่างบ่อยมากๆเลย อาการจะปวดจี้ดตรงกลางท้องตรงสะดือสักพักก็มาปวดด้านขวาแต่กดไม่เจ็บ ไม่มีไข้หรือถ่ายเหลวร่วมด้วย เหมือนมีลมในท้องนิดหน่อยเป็นๆหายๆมาแบบนี้หลายปีแล้วค่ะ
สวัสดีค่ะ อาการปวดท้องขวาล่าง อาจเกิดจาก-กล้ามเนื้อหน้าท้องอักเสบ มักมีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดและหลีกเลี่ยงการนอนหรือนั่งกดทับบริเวณที่ปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด การขับถ่ายเปลี่ยนแปลง ปัสสาวะแสบขัด ร่วมด้วย ควรไปพบแพทย์